Η χρήση συμπληρωμάτων διατροφής σε αθλητές και αθλήτριες αναπτυξιακών ηλικιών
Creators: name: Πάγκαλος, Ζαχαρίας Νικολάου
Publisher: name: Aristotle University of Thessaloniki
Year: 2021
Subjects: Διατροφικά συμπληρώματα
Ενεργειακά ποτά
Νεαροί αθλητές
Nutritional supplements
Energy drinks
Young athletes

description: Τα διατροφικά συμπληρώματα και τα ενεργειακά ποτά, αποτελούν επιλογή στη διατροφή αθλητών και αθλητριών όλων των ηλικιών, στην προσπάθεια για ενίσχυση της αθλητικής τους απόδοσης. Σκοπός της εργασίας είναι η διερεύνηση και καταγραφή παραμέτρων της κατανάλωσης τόσο διατροφικών συμπληρωμάτων όσο και ενεργειακών ποτών, από αθλητές αναπτυξιακών ηλικιών της περιφέρειας Κρήτης. Συγκεκριμένα, 1115 αθλητές και αθλήτριες ηλικίας 9 έως 17 ετών, από 14 διαφορετικά ολυμπιακά αθλήματα απάντησαν σε 19 ερωτήσεις ειδικά σχεδιασμένου ερωτηματολογίου για την κατανάλωση ή μη συμπληρωμάτων διατροφής, τις πηγές ενημέρωσης και αγοράς, τη διάρκεια χρήσης, τους λόγους που αναζήτησαν διατροφικό βοήθημα και για την κατανάλωση ποτών με υψηλή περιεκτικότητα σε καφεΐνη. Επίσης, καταγράφηκε ο βαθμός ενημέρωσής τους για τη χρήση απαγορευμένων πρακτικών στον αθλητισμό. Τα αποτελέσματα διερευνήθηκαν και ως προς τις βαθμίδες εκπαίδευσης, Δημοτικό-Γυμνάσιο-Λύκειο, ανάμεσα στα διαφορετικά αθλήματα και ανάλογα με το αγωνιστικό επίπεδο των συμμετεχόντων στη μελέτη. Η έρευνα έδειξε χρήση συμπληρωμάτων διατροφής από το 23% του συνόλου των νεαρών αθλητών/-τριών και κατανάλωση ενεργειακών ποτών από το 39,5%. Η χρήση τόσο συμπληρωμάτων διατροφής όσο και ενεργειακών ποτών αυξανόταν όσο αυξανόταν το αγωνιστικό επίπεδο των αθλητών/-τριών και η ηλικία, με την απότομη αύξηση χρήσης ενεργειακών ποτών να παρατηρείται στο Γυμνάσιο, ενώ των διατροφικών συμπληρωμάτων σε παιδιά Λυκείου. Μεταξύ των δύο φύλων, η έρευνα έδειξε κατανάλωση σχεδόν ίδια, όσον αφορά τα συμπληρώματα, αλλά διπλάσια χρήση ενεργειακών ποτών υπέρ των αρρένων αθλητών. Τα πιο δημοφιλή συμπληρώματα διατροφής ήταν τα σκευάσματα βιταμινών, μέταλλα/ιχνοστοιχεία και πρωτεϊνικά σκευάσματα, ως κυριότερες πηγές ενημέρωσης αναφέρθηκαν ο ιατρός και ο προπονητής ενώ οι κυριότεροι λόγοι χρήσης ήταν η υποστήριξη της καθημερινής διατροφής και η αύξηση της αθλητικής απόδοσης. Η πλειοψηφία των νεαρών αθλητών/-τριών θεωρεί ότι είναι ενημερωμένοι για το ντόπινγκ στον αθλητισμό παρόλα αυτά σε ποσοστό 33,5% συνεχίζουν να έχουν ως πρότυπο αθλητές που αποδεδειγμένα έχουν χρησιμοποιήσει απαγορευμένες ουσίες και μεθόδους. Συμπερασματικά, διαπιστώνεται ότι η χρήση διατροφικών συμπληρωμάτων και ενεργειακών ποτών στον αθλητισμό είναι ιδιαίτερα σημαντική στις αναπτυξιακές ηλικίες καθιστώντας απαραίτητη τη σχετική ενημέρωση και εκπαίδευση των νεαρών αθλητών και αθλητριών για τα οφέλη και τους πιθανούς κινδύνους.
description: Dietary supplements and energy drinks constitute a choice when it comes to the nutrition of male and female athletes of all ages who seek to boost their athletic performance. The purpose of this study was to explore and record the parameters of consuming both dietary supplements as well as energy drinks by Cretan athletes aged 9-17 years. Specifically, 1115 male and female athletes, training in 14 different Olympic sports were administered a specially - designed questionnaire, consisting of 19 questions, concerning the consumption -or not- of dietary supplements, their source of information and purchase, the duration of consumption, the reason they have resorted to a nutritional aid and the use of high caffeine-content drinks. Their level of awareness regarding the use of banned methods in sports was also noted. The findings were studied both in terms of the participants’ level of Education (Primary / Secondary Education) and their level of performance. According to the survey, 23% of all young athletes (male / female) reported use of dietary supplements and 39.5% consumption of energy drinks. Nutritional supplementation and energy drink use increased with athletic performance and age, with athletes aged 16-17 reporting a rapid rise in the consumption of the first and those aged 13-15 of the latter. The results also indicate an almost equal use of dietary supplements between the two sexes, but when it comes to energy drinks, males’ intake was twice that of females. The most popular dietary supplements were vitamins, minerals / trace elements and protein formulas while the athletes’ doctor and coach were reported to be their main source of education. The participants also stated that their wish to enrich their daily nutrition and boost their sports performance were the basic reasons they resorted to nutritional supplements. The majority of young athletes consider themselves to be informed about doping in sports, nevertheless 33.5% of them continue to view athletes who have been proved to use prohibited substances and doping techniques as role models. In conclusion, nutritional supplementation and energy drink use has been found to be particularly important to young athletes, it is therefore essential that they are informed and educated about the benefits or the potential risks associated with that practice.